নিয়োগ দুর্নীতি মামলায় সুজয় কৃষ্ণ ভদ্রের স্থায়ী জামিন মঞ্জর কলকাতা হাইকোর্টের

কলকাতা: নিয়োগ দুর্নীতি মামলায় (Recruitment Scam) স্থায়ী জামিন সুজয় কৃষ্ণ ভদ্র (Sujay Krishna Bhadra)ওরফে কালীঘাটের কাকুর (Kalighater Kaku)। ২০২৩ সালে তাঁকে গ্রেফতার করেছিল ইডি। পরে এই মামলাতেই তাঁকে গ্রেফতার করে সিবিআই-ও। সিবিআইয়ের মামলায় জামিন মঞ্জর করেছেন বিচারপতি শুভ্রা ঘোষ। এর আগে সুজয়কৃষ্ণকে অন্তর্বর্তী জামিন দিয়েছিল আদালত। কালীঘাটের কাকুর শর্তসাপেক্ষে জামিন মঞ্জুর করেছেন বিচারপতি ঘোষ।

জামিনের শর্ত হিসেবে কলকাতা হাইকোর্ট ( Calcutta High Court) জানিয়েছে, কলকাতার বাইরে বেরোতে পারবে না সুজয় কৃষ্ণ। পাসপোর্ট জমা রাখতে হবে।মামলার নথি বিকৃত করতে পারবে না। সপ্তাহে একদিন করে তদন্তকারী অফিসারের কাছে হাজিরা দিতে হবে। মোবাইল নাম্বার তদন্তকারী অফিসার ও আদালতের কাছে জমা রাখতে হবে। হাই কোর্ট জানিয়েছে, আদালতের এই সব শর্ত না-মানলে সুজয়কৃষ্ণের জামিন বাতিল করতে পারবে নিম্ন আদালত।অন্তর্বর্তী জামিনের শর্ত হিসাবে, গত দশ মাস ধরে কেন্দ্রীয় বাহিনীর ঘেরাটোপে কার্যত গৃহবন্দি হয়ে বেহালার বাড়িতে ছিলেন সুজয়কৃষ্ণ। ‘বহিরাগত’ কারও সঙ্গে দেখা করতে দেওয়া হচ্ছিল না তাঁকে।এবার হাইকোর্টে স্বস্তি মিলল কালীঘাটের কাকুর।

আরও পড়ুন:কবে জাঁকিয়ে শীত রাজ্যে ? সপ্তাহান্তে বাড়বে উত্তর-পশ্চিমের বাতাসের দাপট

অন্য খবর দেখুন